Cultura · 26/08/2009 · 13:31 Guardans creu que el doblatge en català “ha de reflectir la llengua que es parla al carrer”El director general de l’Institut de Cinematografia i Arts Visuals considera que “no s’hauria d’exigir un català millor que el de les tertúlies de Catalunya Ràdio.”El director general de l’Institut de Cinematografia i Arts Visuals, Ignasi Guardans, ha dit en una entrevista a Catalunya Ràdio que el doblatge que es faci de les pel•lícules en català “ha de reflectir el català que es parla al carrer”. Guardans ha considerat que “la proporció de cinema en català no correspon amb el pes que té la llengua a casa nostra”, però que, no obstant això, “no seria adequat utilitzar el doblatge “de forma elitista” perquè “allunyaria el català dels ciutadans”.En aquest sentit ha reconegut: “No m’agradaria que el doblatge al català s’utilitzés per una cosa diferent del que és: doblatge. És a dir, que els actors parlin i mantinguin la credibilitat en català. Li diré d’una manera molt gràfica: porto una estona escoltant el seu programa i jo no crec que haguem d’exigir al doblatge en català un català millor que el de les tertúlies de Catalunya Ràdio”, ha mantingut Guardans dirigint-se a Pere Mas, periodista i conductor del programa.Font: el Singular digital.--------------------------------------------------------------------------------------------------------------------------L'objectiu fonamental de tot això: destruir la nostra llengua, i si cal fer-ho de bracet amb els epanyolistes del PSOE.
I quan demanaran en Guardans i la resta d'espanyolistes que al Telediario de TVE diguin, per exemple, "Et-ta mañana un tren s'ha pegao una ot-tia del copón", que és com parla la gent del carrer?  Per què no diu que si el Telediario no parla així "s'allunyarà de la ciutadania"? Quin fàstic, aquests botiflers!
No ho demanaran perquè com tothom sap i tu també, aquesta comparació és absurda.
No és absurda: el que és absurd és la proposta del Guardans.
Home, jo entenc que la proposta de'n Guardans diu que no cal utilitzar un català supercorrecte, igual que no es fa en els doblatges en castellà i igual que no es fa en els rodatges en anglès. Ho trobes absurd?
Jo entenc que la proposta del Guardans és de degradar la llengua. El català del carrer d'avui dia no passa precisament per ser un model de correcció, en tots els aspectes. I una TV pública (com una ràdio pública, i com qualsevol ens de comunicació públic) ha de transmetre un model de llengua correcte, tant lèxicament com gramatical. En aquest sentit, i enllaçant amb un missatge teu de més avall, per què no t'agradaria sentir un mot com "carallot" a un doblatge català? Què preferiries? Gilipotlles? 
La llengua estarà tan degradada com degradada estigui la del rodatge. O hi sents un castellà perfecte tu a les pel·lícules en castellà?
Jo no hi sento un "ejque tío... ta flipando neng!"
Has vist torrente?
Una película espanyola capta molt més bé el què es cou a Espanya, i més éssent d'humor.